《贺陈玉叔六秩二首 其一》
明代·胡应麟

百尺楼头卧正长，东来紫气绕扶桑。三湘雪色流花径，五岳霞扶寄草堂。

经世文章唐宿老，登坛词赋鲁灵光。无论伏枥雄心在，奕叶天池凤羽翔。

作者简介：（1551—1602）明金华府兰溪人，字元瑞，号少室山人，更号石羊生。万历间举人，久不第。筑室山中，购书四万余卷，记诵淹博，多所撰著。曾携诗谒王世贞，为世贞激赏。有《少室山房类稿》、《少室山房笔丛》、《诗薮》。